Pusingan Akhir Liga Negara-Negara UEFA 2021

Pusingan Akhir Liga Negara-Negara UEFA 2021 akan menjadi kejohanan terakhir edisi 2020–21 Liga Negara-Negara UEFA, musim kedua kejohanan bola sepak antarabangsa yang melibatkan pasukan kebangsaan lelaki dari 55 ahli persatuan UEFA. Kejohanan ini akan diadakan dari 6 hingga 10 Oktober 2021, dan akan dipertandingkan oleh empat pemenang kumpulan Liga A Negara-Negara. Kejohanan ini akan terdiri daripada dua separuh akhir, penentuan tempat ketiga dan perlawanan akhir untuk menentukan juara Liga Negara-Negara UEFA.

Portugal adalah juara bertahan, setelah menjuarai kejohanan sulung pada 2019. Namun, mereka gagal melayakkan diri ke pusingan akhir 2021 setelah menduduki tempat kedua dalam kumpulan mereka di belakang Perancis.

Perancis memenangi perlawanan akhir 2–1 menewaskan Sepanyol untuk gelaran Liga Negara-Negara UEFA pertama mereka.

Format
Pusingan Akhir Liga Negara-Negara akan berlangsung pada bulan Oktober 2021 dan akan dipertandingkan oleh empat juara kumpulan Liga A. Empat pasukan tersebut nanti masing-masing akan ditarik ke dalam kumpulan lima pasukan (bukan kumpulan enam pasukan) di peringkat kumpulan kelayakan Piala Dunia FIFA 2022, dengan demikian meninggalkan jendela bulan Oktober 2021 tersedia untuk Pusingan Akhir Liga Negara-Negara.

Pusingan Akhir Liga Negara-Negara ini dimainkan dalam format kalah mati, yang terdiri daripada dua separuh akhir, tempat ketiga, dan perlawanan akhir. Pasangan separuh akhir ditentukan dengan keputusan undian. Semua perlawanan di kejohanan akan menggunakan sistem teknologi garisan-gol dan pembantu pengadil video (VAR).

Pusingan Akhir Liga Negara-Negara, jika keputusan masih sama pada masa biasa:
Di separuh akhir dan perlawanan akhir, masa tambahan 30 minit dimainkan. Jika keputusan masih lagi sama pada masa tambahan, pemenang akan ditentukan melalui sepakan penalti.
Pada penentuan tempat ketiga, masa tambahan tidak dimainkan, dan pemenang akan ditentukan melalui sepakan penalti. (Ini adalah perubahan dari pusingan akhir 2019, yang memanfaatkan masa tambahan di perlawanan penentuan tempat ketiga.)

Pada 30 April 2020, Jawatankuasa Eksekutif UEFA meluluskan penggunaan maksimum lima penggantian dalam perlawanan di Pusingan Akhir Liga Negara-Negara (dengan keenam dibenarkan dalam masa tambahan). Namun, setiap pasukan hanya diberikan tiga peluang untuk membuat penggantian, dengan peluang keempat yang dibenarkan dalam masa tambahan, tidak termasuk penggantian yang dibuat pada waktu separuh masa, sebelum permulaan masa tambahan dan pada waktu separuh masa di masa tambahan. Penggunaan lima pengganti telah dibenarkan oleh IFAB semasa pandemik COVID-19 kerana menyebabkan terhasilnya kesesakan perlawanan, yang telah menimbulkan beban yang lebih besar kepada pemain.

Pasukan layak
Empat juara kumpulan Liga A layak ke Pusingan Akhir Liga Negara-Negara. Keempat-empat pasukan membuat kemunculan sulung mereka di Pusingan Akhir Liga Negara-Negara.

Jadual
Pusingan Akhir Liga Negara-Negara, awalnya dijadualkan pada 2-6 Jun 2021, dipindahkan ke 6-10 Oktober 2021 setelah penjadualan semula UEFA Euro 2020 ke Jun dan Julai 2021 berikutan dari pandemik COVID-19. Kejohanan ini akan berlangsung selama lima hari, dengan separuh akhir pada 6 dan 7 Oktober (yang pertama menampilkan pasukan tuan rumah), penentuan tempat ketiga dan perlawanan akhir tiga hari selepas separuh akhir kedua pada 10 Oktober 2021.

Pemilihan tuan rumah
Tuan rumah akan dipilih dari antara empat peserta akhir. Pada 24 September 2020, UEFA mengumumkan bahawa Itali, Belanda dan Poland telah menyatakan minat untuk menjadi tuan rumah kejohanan tersebut, dimana ketiga-tiganya adalah anggota Kumpulan A1. Sekiranya ahli keempat kumpulan, Bosnia dan Herzegovina, telah layak ke Pusingan Akhir Liga Negara-Negara, Jawatankuasa Eksekutif UEFA akan memutuskan tempatnya.

Venue Bidaan

San Siro, Milan
Stadium Juventus, Turin

Johan Cruyff Arena, Amsterdam
De Kuip, Rotterdam

Stadium Nasional, Warsaw
Stadium Polish Army, Warsaw (potensi venue kedua)
Stadium Silesian, Chorzów (potensi venue kedua)
Stadion Miejski, Kraków (potensi venue kedua)

Venue
Dalam dokumen Bidaan mereka, Persekutuan Bola Sepak Itali mencadangkan San Siro di Milan dan Stadium Juventus di Turin sebagai venue perlawanan.

Undian
Pasangan separuh akhir akan ditentukan melalui undian terbuka pada 3 Disember 2020, 17:30 CET, di ibu pejabat UEFA di Nyon, Switzerland. Dua pasukan pertama yang ditarik telah diperuntukkan untuk memasangkan pasangan A, sementara baki dua pasukan yang ditarik diperuntukkan untuk berpasangan B. Untuk tujuan penjadualan, pasukan tuan rumah diperuntukkan ke separuh akhir 1 sebagai pasukan tuan rumah pentadbiran. Pasukan tuan rumah pentadbiran untuk penentuan tempat ketiga dan perlawanan akhir telah ditentukan sebagai pasukan yang mara dari separuh akhir 1.

Skuad

Setiap pasukan kebangsaan perlu mengemukakan skuad 23 pemain, tiga dari mereka mestilah penjaga gol, sekurang-kurangnya sepuluh hari sebelum perlawanan pembukaan kejohanan. Sekiranya pemain menjadi cedera atau sakit cukup untuk menghalang penyertaannya dalam perlawanan sebelum perlawanan pertama pasukannya, dia akan digantikan oleh pemain lain.

Gambaran

Semua masa adalah tempatan, CEST (UTC+2).

Separuh Akhir

Itali vs Sepanyol

Belgium vs Perancis

Tempat Ketiga

Pentas Akhir

Rujukan

Pautan luar

Pusingan Akhir
2021
Acara sukan Oktober 2021 di Eropah